**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**proiect 14.02.2024**

Ca urmare a solicitării de emitere a acordului de mediu adresată de **PRIMĂRIA BECLEAN,** cu sediul în orașul Beclean, str. Trandafirilor, nr. 2, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 8705/07.07.2023, *ultima completare la nr. 1774/13.02.2024*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 29.11.2023, **că proiectul: ”*Reabilitarea, extinderea, modernizarea și dotarea Spitalului Orășenesc Beclean*”,** propus a fi amplasat în orașul Beclean, str. 1 Decembrie 1918, nr. 65,județul Bistriţa-Năsăud, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul propus propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. b) proiecte de dezvoltare urbană și la punctul 3, lit. a): “instalaţii industriale pentru producerea energiei electrice, termice şi a aburului tehnologic, altele decât cele prevăzute în anexa nr. 1”;*

*Proiectul propus* ***nu intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

*Proiectul propus* ***nu******intră*** *sub incidența prevederilor*[*art. 48*](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143)*și*[*54*](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018,* ***nu rezultă un impact semnificativ asupra mediului al proiectului propus.***

*Pe parcursul derulării procedurii de mediu, anunţurile publice au fost mediatizate prin: afişare la sediul Primăriei orașului Beclean, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

***1. Caracteristicile proiectului****:*

***a)******dimensiunea și concepția întregului proiect:***

 *– prin proiect se propune reabilitarea, extinderea, modernizarea și dotarea Spitalului Orășenesc Beclean.*

*Suprafața totală a terenului este de 10292 m2, care cuprinde 11 corpuri de clădire, cu suprafața construită de 2705 m2.*

***Situația existentă:***

|  |
| --- |
| **INDICI CARACTERISTICI PENTRU PARCELA CU NR. CF 28744** |
| REGIM DE ÎNĂLȚIME | S+P+3E, S+P+4E, | S+P, P, P+1E  |
| SUPRAFAȚĂ TEREN | 10292 | mp |
| SUPRAFAȚĂ CONSTRUITĂ TOTALĂ | 2705 | mp |
| SUPRAFAȚĂ DESFAȘURATĂ TOTALĂ | 10215 | mp |
| SUPRAFEȚE CIRCULAȚII AUTO/ PIETONALE | 4370,90 | mp |
| TERASE ȘI PLATFORME DE ACCES  | 82,60 | mp |
| SUPRAFAȚĂ SPAȚIU VERDE PARC | 2821 | mp |
| NUMĂR LOCURI DE PARCARE AUTO | 25 | locuri |
| NUMĂR LOCURI DE PARCARE BICICLETE | 0 | locuri |
| ÎNĂLȚIME MAXIMĂ ADMISĂ |  | m |
| P.O.T.  | 26.28 | % |
| C.U.T.  | 0.99 |   |

*Corp Principal ( corp A; B; C; C prim, D)*

*Corp 1- A (S+P+3E) – Ambulatoriu integrat*

*Corp 2 - B (S+P+3E)*

*- parter – partea stângă – cabinete medicale Ambulator integrat – proiect reabilitare finalizat*

*- parter – partea dreaptă –farmacie circuit închis a spitalului*

 *- etaj I –Compartimentului de B.F.T. - 10 paturi;*

 *- etaj II – reabilitat partial prin proiectul finalizat (laborator gastroscopii cu suprafața de 75 m2) restul spatiului actual având destinația de Bloc operator chirurgie*

 *- etaj III – actual Bloc Operator Obstetrica-Ginecologie*

 *Corp 3 - C (S+P+3E)*

 *- parter*

*- Compartiment Primire Urgențe;*

 *- Serviciu internare/ externare pacienti;*

 *- Vestiare, sala de mese si oficiu personal;*

 *- Prosectura (Morga)*

 *- etaj I*

 *- Sectia Medicina Interna 28 paturi;*

 *- etaj II*

 *- Compartiment Chirurgie generală – 10 paturi*

 *- Compartiment Anestezie Terapie Intensiva – 3 paturi*

 *- etaj III*

 *- Compartiment Obstetrica-Ginecologie – 10 paturi și Compartiment Neonatologie*

 *Corp 4 - C Prim (S+P+4E)*

 *Parter*

 *- zona de acces principală + plus spațiile cuprinse în structura corpului C prim, dar care fac parte din structuri desfășurate preponderent în celalalte corpuri de clădire (Farmacie, Prosectura).*

 *Etaj I - căi de acces, ascensoare și spatii comune;*

 *Etaj II - căi de acces, ascensoare și spatii comune;*

 *Etaj III - căi de acces, ascensoare și spatii comune;*

 *Etaj IV - spații pentru depozitare, sala motoare și tablouri electrice lifturi.*

*Corp 4 - D (P)*

*Corp 5 Spălătorie*

*Corp C6 Clădire post trafo*

*Corp C7 Centrală termică*

*Corp C8 Clădire stație oxigen*

*Corp C9 Clădire statie pompe*

*Corp C10 Clădire corp administrativ*

*Corp C11 Casa Poartă*

**Situația propusă:**

|  |
| --- |
| **INDICI CARACTERISTICI PENTRU PARCELA CU NR. CF 28744** |
| REGIM DE ÎNĂLȚIME MAXIM | S+P+3E, S+P+4E |
| SUPRAFAȚĂ TEREN | 10292 | mp |
| SUPRAFAȚĂ CONSTRUITĂ  | 3393,80 | mp |
| SUPRAFAȚĂ DESFAȘURATĂ  | 14520.80 | mp |
| SUPRAFEȚE CIRCULAȚII AUTO/ PIETONALE | 2686,90 | mp |
| TERASE ȘI PLATFORME DE ACCES/PARCARE | 862,50 | mp |
| SUPRAFAȚĂ SPAȚIU VERDE PARC | 2886,30 | mp |
| NUMĂR LOCURI DE PARCARE AUTO – 462,50 mp | 37 | locuri |
| NUMĂR LOCURI DE PARCARE BICICLETE | 10 | locuri |
| ÎNĂLȚIME MAXIMĂ ADMISĂ LA CORNIȘĂ | 7 | m |
| P.O.T.  | 32.98  | % |
| C.U.T. | 1.23 |  |
|  |  |  |

*Prin proiect se propune reabilitarea, extinderea și dotarea Spitalului Orășenesc Beclean.*

*Conceptul de organizare și forma clădirilor propuse a rezultat în urma analizei amplasamentului, ținând cont de situația existentă pe teren si de posibilitățile de extindere, de cadrul natural prezent (parcul vegetația abundentă), de construcțiile existente pe amplasament și de regulamentul de urbanism aprobat. Astfel, a rezultat un spital format din patru corpuri existente: A,B,C,C’ - Clădirea existentă, integrată funcțional și volumetric și un corp nou construit pe D, dar si extinderea parțială a corpului C pentru a crea spațiul necesar compartimentului CPUS la parter.*

*Numărul de paturi existent și propus pe fiecare secție:*

|  |  |
| --- | --- |
|  | **Nr. paturi** |
| **Secție** | Existent | Propus |
| **Spitalizare continuă** |  |  |
| B.F.T. | 10 | 10 |
| Medicină internă | 28 | 28 |
| Pediatrie | 15 | 15 |
| Obstretică-Ginecologie | 10 | 10 |
| Neonatologie | 5 | 5 |
| Chirurgie generală | 10 | 10 |
| Compartiment Terapie Intensivă | 3 | 3 |
| TOTAL | 81 | 81 |
| **Spitalizare de zi** |  |  |
| Spitalizare de zi pediatrie | 4 | 4 |
| Spitalizare de zi medicale | 3 | 3 |
| Spitalizare de zi chirurgicale | 3 | 3 |
| TOTAL | 10 | 10 |

***Spitalul*** *propus este alcatuit din corpul existent și extinderile noi. Astfel, cladirea noua este compusa din cele 4 corpuri existente A,B,C,C prim, corpul nou D construit peste vechiul corp cu funcțiunea de bucătărie și spălătorie și extinderile corpului C (în zona CPU la nivelul parterului și spre nord cu regim de înălțime S+P+3E).*

***SUBSOL:*** *Corpul extindere este prevăzut cu subsol, iar la acest nivel se dispun următoarele departamente:*

***Adăpost protecție*** *civilă este configurat in spațiul cu destinația curentă spălătorie, iar in situații de necesitate se vor elibera încăperile.*

***Spălătoriile*** *sunt amenajate la subsol, astfel încât rufele/paturile/mop-urile circulă către spălătorie printr-un coridor murdar și ies curate către secții/departamente printr-un coridor curat. Spălătoria este împățită în următoarele zone:*

***Spălătorie rufe***

***Spălătorie mopuri***

***Spălătorie paturi***

***Spălătorie rufe psihiatrie*** *cu circuit direct din exterior, pentru a face legătura cu spitalul de psihiatrie situat în vecinătate.*

***Spații personal spălătorie***

***Sterilizare*** *are legătură directă cu blocul operator, prin montcharge pentru transportul instrumentarului murdar, de asemenea, instrumentarul murdar din celelalte secții/departamente va fi recepționat la nivelul subsolului.*

***Bloc alimentar*** *se aprovizionează direct din exterior la nivelul parterului, unde sunt depozitele mari, iar apoi se distribuie în subsol printr-un montcharge propriu direct în bucătărie. Bucătăria este dimensionată pentru prepararea a 150-170 de porții mâncare. Pe fiecare nivel este o zonă dedicată alimentatiei, având oficiu alimentar de nivel pentru distribuție și sală de mese.*

***PARTER:***

***Vestiare personal:*** *accesul se face direct din exterior în vestiare, diferențiate pe sexe și categorii, având o capacitate de 160 dulapuri la femei și 48 dulapuri bărbați.*

***Prosectura:*** *este prevăzut circuit „drum fără întoarcere” pentru evacuarea corpurilor neînsuflețite; aparținătorii au acces direct din exterior pentru predare.*

***Depozitele*** *se aprovizionează direct din exterior la nivelul parterului, din fațada vestică a clădirii; autovehiculele pentru aprovizionare ajung în zona prevăzută, prin drumul special amenajat pentru serviciile gospodărești unde se află depozitele mari.*

***Colectare deșeuri:*** *nodul de circulație vertical special prevăzut pentru transportul deșeurilor, aduce în zona de parter deșeurile de pe întreg spitalul; aici vor fi stocate temporar pe tipuri de deșeuri, până la evacuarea de către firme specializate; deșeurile medicale vor fi procesate în neutralizatorul de deșeuri, apoi evacuate.*

***Serviciul de internări-externări*** *este poziționat în imediata vecinătate a holului central, cu acces direct și circuit unidirecțional, astfel pacienții care urmează a fi internați, sunt luați în evidență, au posibilitatea să se schimbe și să își depoziteze efectele, apoi să fie distribuiți spre secții, prin nodul de circulație verticală special prevăzut care face legătura cu corpul nou extins.*

***CPU*** *Unitatea pentru primiri urgențe este accesibilă atât cu ambulanța, cât și cu mijloace proprii. Unitatea de primiri urgențe poate trata în total în situații de urgență, 15 pacienți. Este prevăzut și CPU pediatrie, cu acces triaj separat.*

***Farmacie cu circuit închis*** *dispusă la parter, lângă accesul principal având acces direct din exterior pentru aprovizionare. Din farmacie și înspre farmacie, medicamentele și rețele/solicitările vor circula prin poșta pneumatică, în măsura posibilităților.*

***Acces principal*** *zona dedicată primirii pacienților și vizitatorilor situată central în corpul C‘, având punct de informații, recoltare probe biologice.*

***Imagistica:*** *Extindere a zonei de imagistica din cadrul ambulatorului integrat, cu un cabinet de mamografie și unul de ecografie amplasate în vecinătate în corpul B.*

***Ambulatoriu integrat*** *– proiect de reabilitare finalizat anterior în corpul A.*

*La etajele superioare sunt poziționate, pe lângă alte departamente, și secțiile de spitalizare. Secțiile, indiferent de numărul de paturi, dispun de următoarele spații și funcțiuni: spații medicale (saloane pacienți cu grupuri sanitare, cabinet de consultație, sală tratament), spații personal (cameră de lucru personal, supraveghere+registratură, cameră de gardă, cabinet medic șef, cabinet asistent șef, filtru personal cu vestiar și grupuri sanitare), oficiu alimentar, depozit temporar deșeuri, depozit rufe murdare, boxă de curățenie, ploscar, depozite consumabile (rufe curate, materiale, farmaceutic, aparatură).*

***ETAJ I***

***Secția pediatrie*** *se desfășoară în corpul nou D, având capacitatea de 15 paturi împărțite pe categorii de vârstă în saloane cu 2 paturi și 1 salon izolator cu 1 pat.*

***Medicină internă*** *se desfășoară în corpul C și extinderea acestuia, fiind secția cu cea mai mare capacitate, respectiv 28 de paturi împărțite în saloane cu 2 sau 3 paturi și 1 salon izolator cu 1 pat (rezervă).*

***BTF, sectia de balneo terapie fizică*** *este situată în corpul B, cu acces din zona centrală și are în componență 5 saloane a câte 2 paturi.*

***Ambulatoriu integrat*** *– proiect de reabilitare finalizat anterior în corpul A.*

***ETAJ II***

*Întregul etaj este destinat mamei și copilului, inclusiv bebeluși, existând o legătură strânsă între secții și departamente.*

***Blocul de nașteri*** *are în componență 2 săli de naștere, una septică și una aseptică, situate în corpul D.*

***Biberonerie*** *este amplasată în imediata vecinătate a nou-născuților din cadrul secției de neonatologie.*

***Neonatologie*** *se desfășoară în corpul C, având capacitatea de 5 paturi împărțite în saloane cu 2 paturi mamă și copil și 1 salon izolator cu 1 pat mamă și copil. În cadrul secției se află și salonul de nou născuți cu capacitate de 3 incubatoare.*

***Obstretica*** *se desfășoară în corpul C, având capacitatea de 5 paturi împărțite în saloane cu 2 paturi mamă și copil și 1 salon izolator cu 1 pat mamă și copil.*

***Ginecologie*** *se desfășoară în corpul C, având capacitatea de 5 paturi împărțite în saloane cu 2 paturi și 1 salon izolator cu 1 pat.*

***Spitalizare de zi – pediatrie*** *se desfășoară în corpul B, cu acces din holul central și are în componență 4 paturi.*

***Ambulatoriu integrat*** *– proiect de reabilitare finalizat anterior în corpul A.*

***ETAJ III***

*Ultimul nivel este dedicat Blocului Operator, al secției de Anestezie și Terapie Intensivă și Sectia de Chirurgie generală pentru pacienți spitalizați cu cerințe severe privind igiena și asepsia, fiind nivelul cu traficul cel mai scăzut. Fiind ultimul etaj permite amplasarea centralelor de tratare a aerului (CTA) pe terasă având traseele de instalații scurte și eficiente.*

***Bloc operator*** *acest bloc operator cuprinde 2 săli de operație pentru chirurgie toraco-pulmonară; se propune un pre-operator cu 2 paturi și un post-operator adulți cu 2 paturi, ambele cu supraveghere directă.*

***UTS*** *este amplasată în corpul C, în vecinătatea blocului operator, dar și aproape de zona de ATI; de asemenea, există o circulație verticală în imediata apropiere.*

***Secţia de ATI*** *se situează în imediata vecinătate a blocului operator al acestui nivel; este compus din 3 paturi, astfel: 1 salon cu 2 paturi și 1 cu 1 izolator cu sas de acces cu presiune pozitivă.*

***Chirurgie generală*** *se desfășoară în corpul C și extinderea acestuia, lângă secția de ATI având capacitatea de 10 paturi împărțite în saloane cu 2 sau 3 paturi și 4 saloane cu 1 pat (rezervă).*

***Spitalizare de zi – adulți*** *este poziționată în corpul B, cu acces din holul central și are în componență 6 paturi; 3 paturi medicale și 3 paturi chirurgicale.*

***Ambulatoriu integrat*** *– proiect de reabilitare finalizat anterior în corpul A.*

***Lucrări propuse în corpul existent:***

 *În corpul existent se propune realizarea următoarelor lucrări pentru adaptarea spațiului la noile destinații:*

*- se desfac tâmplăriile existente de la corpurile B, C`, C, atât interioare, cât și exterioare și se vor înlocui cu unele noi;*

*- se desfac pereții ușori de compartimentare, și se vor reface pe noua planimetrie, întrucât se refac și toate instalațiile;*

*- se reproiectează și execută instalațiile de apă, gaz și curent electric în conformitate cu noua planimetrie propusă;*

*- se propun goluri noi de trecere în pereții structurali (pereți din beton, pereți portanți din cărămidă cu grosime considerabilă, etc), din considerente de circulații, amplasare echipamente, etc;*

*- se va demola șarpanta corpului B, C prim și C și se va reface învelitoarea acoperișului terasă, inclusiv cu toate stratificațiile.*

***Lucrări propuse în corpul extindere:***

*Infrastructura este realizată din fundații continue, sistemul structural va fi alcătuit din cadre de beton armat, diafragme de beton armat, grinzi și planșee din beton armat.*

*Scările interioare se vor realiza din rampe de beton armat monolit, cu piese metalice înglobate pentru prinderea balustradelor.*

*Închideri exterioare și compartimentări interioare*

*Închiderile exterioare: se vor realiza din pereți de zidărie din blocuri ceramice cu goluri cu termoizolație vată minerală – dispuși în funcție de necesități, pereți tip cortină din tâmplărie aluminiu și sticlă securizată, ambele cu barieră termică, de înaltă calitate cu protecție UV și fonoizolație;*

*Compartimentările interioare se vor realiza cu pereți nestructurali din ghips-carton, panouri vitrate sau zidărie din blocuri ceramice, în funcție de necesități, poziție, amenajare, criterii de protecție la foc etc;*

*Finisaje interioare*

*Finisaje săli de operații: se vor utiliza panouri de pereți și tavane antibacteriene speciale pentru săli curate; acest tip de finisaj se va utiliza și în încăperile pentru spălătoare medici; pardoselile în aceste spații vor fi din covor PVC antistatic;*

*Finisaje pereți: placări cu PVC mural (saloane, grupuri sanitare saloane, spații medicale, etc), tapet medical pentru holuri și circulații, vopsele lavabile pe bază de apă, placaje ceramice, placaje metalice, placaje din materiale compozit, placaje fonoizolante decorative etc (în funcție de necesități);*

*Finisaje tavane: tavane suspendate lise cu zugrăveală lavabilă pentru spațiile medicale, tavane suspendate casetate pentru zonele administrative, tavane cu proprietăți acustice pentru holuri, bloc administrativ, bloc universitar, etc;*

*Pardoseli: se va utiliza covor PVC medical, linoleum medical în spațiile medicale (saloane, grupuri sanitare saloane, cabinete, săli tratament și investigații, etc), placaje piatră compozită antiderapantă cu rezistență sporită la agenți de curățare și dezinfectare (hol principal), rășini epoxidice (spații tehnice); beton elicopterizat (depozitele generale, etc);*

*Tâmplării interioare: tâmplării aluminiu cu panou HPL, înfoliate antibacterian pentru acces în toate spațiile medicale; se vor folosi uși speciale cu protecție antiradiații în zona de imagistică, medicină nucleară, radioterapie, conform necesități; ușile de la sălile de operație, precum și ferestrele de transfer, sunt uși/ferestre speciale, cu deschidere automată sau prin buton, înfoliate antibacterian; la fel și tâmplăriile de la sterilizare;*

*Finisaje exterioare*

*Închiderile exterioare: se vor realiza din pereți de exterior de zidărie din blocuri ceramice cu goluri cu termoizolație vată minerală – dispuși în funcție de necesități, pereți tip cortină din tâmplărie metalică și sticlă securizată, ambele cu barieră termică, de înaltă calitate cu protecție UV și fonoizolație;*

*Finisaje exterioare pereți: placări exterioare de tip fațadă ventilată, din placaje din HPL, placări piatră, tablă perforată pentru scările exterioare de evacuare, etc;*

*Pardoseli exterioare: placarea în zona de acces se va realiza cu plăci piatră antiderapantă (grad ridicat de antialunecare) de mari dimensiuni; circulațiile pietonale se vor realiza din dale de piatră antiderapante și piatră cubică; la nivelul teraselor exterioare se propune realizarea pardoselilor din lemn termotratat antiderapant pentru exterior.*

 *Acoperis și învelitoare*

*Acoperișul este de tip terasă (cu toate stratificațiile necesare pentru termoizolare, hidroizolare, bariera și difuzie vapori, etc), pe acoperișul tip terasă urmând a fi amplasate și panourile fotovoltaice.*

 *Se vor monta 436 panouri fotovoltaice cu puterea de 152,6 kWh, fiecare, amplasate pe învelitoare, debitează P=317,4 MWh și au 5 invertoare de P=100kW fiecare, pentru autoconsum, acestea vor fi amplasate pe fiecare construcție după cum urmează:*

*- Corpul C2 - 83 panouri*

*- Corpul C3 - 16 panouri*

*- Corpul C4 – 212 panouri (din care 172 sunt pe zona cu regim de înălțime S+P+3E, iar 40 pe zona cu regim de înălțime P+3E)*

*- Corpul C5 – 125 panouri*

 *Prin proiect se vor achiziționa diverse dotări necesare activității spitalicești desfășurate.*

 *Organizarea de șantier se va face pe amplasamentul proiectului, iar după terminarea lucrărilor terenul afectat temporar va fi adus la starea inițială.*

***b) cumularea cu alte proiecte existente și/sau aprobate:*** *în zonă nu există proiecte de același tip, nu are efect cumulativ;*

***c) utilizarea resurselor naturale, în special a solului, a terenurilor, a apei și a biodiversității****: dintre resursele naturale se utilizează piatră spartă, nisip, pietriș;*

***Utilități:***

*1. Alimentare cu apă:*

 *Alimentarea cu apă a spitalului este asigurată de la rețeaua existentă. Pentru asigurarea debitului și presiunii la nivelurile superioare, este prevăzut un rezervor de apă potabilă, rezerva intangibilă de consum de V=81.0 mc  echipat cu un grup de pompare 3+1 tip Booster de presiune.*

*2. Evacuarea apelor uzate: Apele uzate sunt evacuate în rețeaua de canalizare a orașului Beclean, astfel:*

*● Ape uzate menajere provenite din funcționarea tuturor obiectelor sanitare;*

*● Ape de condens provenite din funcţionarea aparatelor de condiţionare a aerului;*

*● Ape pluviale provenite de pe acoperișul clădirii și din curtea spitalului.*

*● Ape uzate spitalicesti.*

 *Apele uzate menajere de la grupurile sanitare vor fi evacuate gravitațional către rețeaua de canalizare exterioară din incintă. Se vor reface toate instalațiile de canalizare interioare aferente corpului B, C`, C.*

 *Apele uzate menajere de la bucătării se vor evacua în rețeaua de canalizare menajeră, fiind trecute în prealabil printr-un separator de hidrocarburi, câte unul pentru fiecare corp de clădire.*

 *La nivelul etajului III există săli de operație/bloc operator care implică ape uzate și cu elemente infecțioase care se vor prelua într-o stație de tratare și dezinfectare printr-un sistem automat pentru tratarea apelor uzate din unitățile sanitare. Instalația constă dintr-o secțiune pentru măcinarea mecanică și separarea părților solide, urmată de o secțiune pentru dezinfectarea cu acid peracetic. Ca dezinfectant, se poate utiliza și hipocloritul de sodiu sau dioxidul de clor. Tratamentul dispersează materialele biodegradabile în apă pentru a obține o suspensie omogenă, în timp ce solidele non-biodegradabile sunt separate și colectate într-un recipient dedicat, SWT fiind o instalație complet automată.*

*3. Energie electrică: de la rețeaua electrică existentă în zonă și de la panourile fotovoltaice care vor fi montate.*

*4. Încălzirea și prepararea apei cal**de menajere:*

 *Agentul termic va fi produs cu ajutorul cazanelor care vor avea circuit de alimentare a pufferelor, puffere ce vor fi prevăzute cu dublă serpentină, una de la cazane și cealaltă de la panourile solare amplasate pe terasa corpului de centrala termică*

***d) cantitatea și tipurile de deșeuri generate/gestionate:***

*- în perioada de implementare a proiectului va rezulta materialul steril – sol, ce va fi utilizat la refacerea mediului;*

*- deșeurile de tip menajer rezultate de la personalul angajat se vor colecta selectiv şi se vor gestiona conform prevederilor legale în vigoare. Deşeurile menajere vor fi gestionate prin relaţie contractuală cu operatorul de salubritate.*

***e) emisiile poluante, inclusiv zgomotul şi alte surse de disconfort:*** *rezultă numai la faza de execuție a proiectului și se datorează executării săpăturilor cu ajutorul utilajelor. Este posibilă dispersia particulelor sub formă de praf și producerea de zgomot.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *la implementarea proiectului nu se utilizează substanţe periculoase și tehnologii care pot să inducă risc de accidente.*

***g)******riscurile pentru sănătatea umană (de ex., din cauza contaminării apei sau a poluării atmosferice):*** *proiectul se implementează în intravilanul orașului Beclean, nu prezintă risc pentru sănătatea umană, conform Notificării nr. 175/02.08.2023 eliberată de către Direcția de Sănătate Publică a Județului Bistrița-Năsăud.*

***2. Amplasarea proiectelor:***

***2.1******utilizarea actuală şi aprobată a terenurilor:*** *conform Certificatului de Urbanism nr. 59/10.05.2023, cu valabilitate 24 luni, eliberat de Primăria orașului Beclean, categoria de folosință a terenului este curți, construcții administrative și social culturale, aflat în intravilanul orașului Beclean - domeniu public al orașului Beclean, conform CF 28744, cu suprafața de 10292 m2, situat în UTR 10 zonă de locuințe cu regim de înălțime mediu (max. P+4);*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

***2.3******capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – proiectul nu este amplasat în zone umede, zone riverane, guri ale râurilor;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat în intravilanul orașului Beclean;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este amplasat în intravilanul orașului Beclean, dar densitatea populației nu este mare;*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Impactul se manifestă numai în zona în care se realizează proiectul și numai în faza de realizare a acestuia;*

***b)******Natura impactului*** *- impact relativ redus, nesemnificativ și local, doar pe perioada execuției lucrării;*

***c)******Natura transfrontieră a impactului*** *– lucrările propuse nu au efect transfrontieră;*

***d)******Intensitatea şi complexitatea impactului*** *- impactul este redus și se manifestă doar asupra factorului de mediu aer și sol și doar pe perioada execuției lucrării;*

***e)******Probabilitatea impactului*** *– impact cu probabilitate redusă manifestat numai pe parcursul realizării investiției;*

***f)******Debutul, durata, frecvenţa şi reversibilitatea impactului*** *– impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii;*

***g) Cumularea impactului cu impactul altor proiecte existente și/sau aprobate*** *- în zonă nu există proiecte de același tip, nu are efect cumulativ;*

***h) Posibilitatea de reducere efectivă a impactului -*** *prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă (prin utilizarea mașinilor și utilajelor silențioase și verificate tehnic).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−***proiectul propus* ***nu intră*** *sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare;*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

**−***proiectul propus* ***nu intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

 ***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

 ***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

 ***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

 ***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

 ***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

 ***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

 ***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

 ***8.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

 ***9.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***10.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, cu modificările și completările ulterioare.*

***11.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***12.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile prevăzute în documentația care a stat la baza emiterii prezentei decizii.*

***13.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***14.*** *În scopul conservării și protejării speciilor de plante și animale sălbatice terestre, acvatice și subterane, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic.*

***15.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita revizuirea atorizației de mediu.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

 DIRECTOR EXECUTIV,

 biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Rodica Sălăjan geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |